# Koble til Bluetooth® Low Energy HID-enheter

Merk: Bluetooth Low Energy HID-funksjonen som er beskrevet i dette dokumentet, gjelder bare for Windows 7. Windows 8 og nyere støtter Bluetooth Low Energy som standard, så med tiden vil Bluetooth Low Energy HID-støtten ikke lenger være dekket av Intel® PROSet/Wireless Software for Bluetooth® Technology i Windows 8 og nyere.

Når Bluetooth Low Energy HID-enheten legges til (se Legge til og koble til en new Bluetooth®-enhet), opprettes det automatisk en tilkobling til Bluetooth Low Energy HID-enheten. Ved en uventet frakobling vil programvaren prøve å gjenopprette tilkoblingen.

## Kontrollere batteristatus for Low Energy HID-enheter

Ikonet Batteristatus vises i systemstatusfeltet når en tilkoblet Low Energy HID-enhet har et batteriladingsnivå under 10 %.

Slik kontrollerer du batteristatus for en Low Energy HID-enhet:

1. Klikk på Batteristatus-ikonet i systemstatusfeltet.
2. Det vises et vindu som inneholder en liste over Low Energy HID-enheter og batteristatus for dem. Batteristatusen vises bare for tilkoblede Low Energy HID-enheter med batteriladingsnivå under 10 %.
3. Klikk utenfor det nye vinduet for å skjule det.