# Bluetooth® Low Energy HID eszközök csatlakoztatása

Megjegyzés: A Bluetooth Low Energy HID funkció a dokumentumban leírt módon csak Windows 7 rendszeren használható. Windows 8 és későbbi változatok natívan támogatják a Bluetooth Low Energy üzemmódot, Windows 8 és újabb rendszerek esetében viszont az Intel® PROSet/Wireless Software for Bluetooth® Technology nem támogatja a Bluetooth Low Energy HID üzemmódot.

Ha a Bluetooth Low Energy HID eszköz hozzáadása megtörtént (lásd az Új Bluetooth® eszköz hozzáadása és csatlakoztatása című fejezetet), a Bluetooth Low Energy HID eszközzel való kapcsolat automatikusan létrejön. Ha a kapcsolat hirtelen megszakad, a szoftver megpróbál újracsatlakozni.

## A Low Energy HID eszközök akkumulátorállapotának ellenőrzése

A rendszertálcán megjelenik az Akkumulátor állapota ikon, ha a Low Energy HID eszköz akkumulátorának töltöttségi szintje 10% alá esik.

Low Energy HID eszköz akkumulátorállapotának ellenőrzése:

1. Kattintson az Akkumulátor állapota ikonra a rendszertálcán.
2. Megjelenik a Low Energy HID eszközök listáját és azok akkumulátorállapotát tartalmazó előugró ablak. Az Akkumulátor állapota csak azon csatlakoztatott Low Energy HID eszközök esetében jelenik meg, amelyek akkumulátorának töltöttségi szintje 10% alá esik.
3. Az ablak elrejtéséhez kattintson az előugró ablakon kívülre.