# Bluetooth® technológia

A Bluetooth vezeték nélküli technológia egy olyan kis hatótávolságú kommunikációs technológia, amely a hordozható és/vagy rögzített eszközöket csatlakoztató kábelek biztonságos kiváltására szolgál.

A Bluetooth szabvány és a Bluetooth vezeték nélküli technológia struktúrájának világszintű elfogadása azt jelenti, hogy a Bluetooth-kompatibilis eszközök bármelyik másik Bluetooth-kompatibilis eszközhöz képesek csatlakozni adott távolságon belül.

Hullámhossztartomány

A Bluetooth* vezeték nélküli technológia a 2,4–2,485 GHz-es ISM (ipari, tudományos és orvosi) sávban működik, és szórt spektrumú, frekvenciaugratásos full duplex jelet használ 1600 ugrás/s névleges sebességen. A 2,4 GHz-es ISM hullámhossz a legtöbb országban nincs licencelve és elérhető.

Hatótávolság

A Bluetooth vezeték nélküli technológia hatótávolsága alkalmazásfüggő. A szabvány alapspecifikációja 10 méteres minimális hatótávolságot ír elő, de felső határérték nincs megadva, és a gyártók megoldásaik finomhangolásával garantálhatják az adott alkalmazásnak megfelelő hatótávolságot. A hatótávolság függ az adott eszközben használt rádió besorolásától:

- A 3-as osztályú rádiók hatótávolsága max. 1 méter.
- A 2-as osztályú rádiók hatótávolsága max. 10 méter.
- Az 1-es osztályú rádiók hatótávolsága max. 100 méter.

Áramfelvétel

A Bluetooth vezeték nélküli technológia rendkívül alacsony fogyasztást biztosít, többek között az által, hogy lehetővé teszi az inaktív rádióegységek kikapcsolását.

Adatátviteli sebesség

- 1 Mbit/s az 1.2-es verzióban
- Max. 3 Mbit/s a 2.0 EDR verzióban

A Bluetooth vezeték nélküli technológiával kapcsolatos további tájékoztatásért lásd: www.bluetooth.com.